Седум Рилски Езера

Седумте Рилски езера () ― група леднички езера, сместени во северозападниот дел на планината Рила во Бугарија. Тие се најпосетуваната група езера во Бугарија. Езерата се наоѓаат помеѓу 2.100 и 2.500 метри надморска височина.

Секое езеро носи име поврзано со неговата најкарактеристична особеност. Највисоката е наречена Солзата (бугарски: Сълзата) поради чистите води што овозможуваат видливост во длабочина. Следното по висина го носи името Окото по неговиот речиси совршен овален облик. Окото е најдлабокото циркско езеро во Бугарија, со длабочина од 37,5 м. Бубрегот (Бабрека) е езерото со најстрмните брегови од целата група. Близнакот (Близнака) е најголемата по површина. Трефолијата (Трилистника) има неправилен облик и ниски брегови. Најплиткото езеро е Рибното Езеро, а најниското е Долното Езеро, каде што водите што течат од другите езера се собираат за да ја створат реката Џерман.

Седумте езера се туристичка знаменитост во Бугарија поради нивната природна средина. Езерата се наоѓаат едно над друго и се поврзани со мали потоци, кои создаваат мали водопади и каскади. Туристичкото сместување во близина на езерата вклучува вила на североисточниот брег на Рибното Езеро, на надморска височина од 2.196 м. Најчестото време за посета на езерата е летото, во јули и август, кога температурата е над 10 степени Целзиусови, а ризикот од ненадејни бури е помал. Во текот на остатокот од годината времето може да биде тешко. Езерата обично замрзнуваат во текот на октомври и не се топат пред јуни. Ледената покривка може да достигне и до 2 метри.

 Список 
Македонско име Бугарско име Висина Површина Длабочина Белешки Солзата Сълзата2,535 м 0.7 хектари 4.5 м  Именуван по неговите бистри води Окото Окото2,440 м 6.8 хектари 37.5 м  Именуван по неговиот овален облик. Најдлабокото циркско езеро во Бугарија Бубрегот Бъбрека2,282 м 8.5 хектари 28 м  Ги има најстрмните брегови од сите езера Близнакот Близнака2,243 м 9.1 хектари 27.5 м  Најголемо по површина Трефолијата Трилистника2,216 м 2.6 хектари 6.5 м  Неправилен облик и ниски брегови Рибното Езеро Рибното езеро 2,184 м 3.5 хектари 2.5 м  Најплиткото Долното Езеро Долното езеро2,095 м 5.9 хектари 11 м  Најниското

 Галерија 
мини|700x7000пкс|center|Панорамски поглед на Седумте Рилски езера од планината Езерен.
мини|700x700пкс|center|Панорамски поглед на шесте најниски (и најголеми) езера.

 Поврзано 

 Список на езера
 Списоци на езера

 Наводи 


Категорија:Category:Ќустендилска област
Категорија:Category:Групи на езера
Категорија:Category:Рила